BOI เผยยอดขอส่งเสริมการลงทุนปี 62 เข้าเป้า 7.5 แสนลบ.
BOI เผยยอดขอส่งเสริมการลงทุนปี 62 เข้าเป้า 7.5 แสนลบ.
BOI เผยยอดขอส่งเสริมการลงทุนปี 62 เข้าเป้า 7.5 แสนลบ.
13 ม.ค. 2563

น.ส.ดวงใจ อัศวจินตจิตร์ เลขาธิการ สำนักงานคณะกรรมการส่งเสริมการลงทุน (บีโอไอ) รายงานสถานการณ์การลงทุนในปี 2562 ที่ผ่านมา พบว่า มีนักลงทุนยื่นขอรับส่งเสริมการลงทุน จำนวน 1,624 โครงการ มูลค่าเงินลงทุนรวม 756,100 ล้านบาท ซึ่งเป็นไปตามเป้าหมายที่ตั้งไว้ 750,000 ล้านบาท
โดยคำขอรับส่งเสริมการลงทุนในพื้นที่เขตพัฒนาพิเศษภาคตะวันออก (EEC) มีจำนวนทั้งสิ้น 506 โครงการ มูลค่าเงินลงทุนรวม 44,880 ล้านบาท คิดเป็น 59% ของมูลค่าขอรับการส่งเสริมการลงทุนทั้งหมด โดย จ.ระยอง มีมูลค่าเงินลงทุนมากที่สุด รองลงมา จ.ชลบุรี และ จ.ฉะเชิงเทรา
ทั้งนี้ ยอดคำขอรับส่งเสริมการลงทุนในกลุ่มอุตสาหกรรมเป้าหมาย มีจำนวน 838 โครงการ มูลค่าเงินลงทุนรวม 286,520 ล้านบาท หรือคิดเป็น 38% ของมูลค่าขอรับการส่งเสริมการลงทุนทั้งหมด โดยอุตสาหกรรมที่มีมูลค่าเงินลงทุนสูงสุด ได้แก่ อุตสาหกรรมเครื่องใช้ไฟฟ้าและอิเล็กทรอนิกส์ เงินลงทุนรวม 80,490 ล้านบาท รองลงมา ได้แก่ อุตสาหกรรมยานยนต์และชิ้นส่วน เงินลงทุนรวม 74,000 ล้านบาท และอันดับ 3 ได้แก่ อุตสาหกรรมปิโตรเคมีและเคมีภัณฑ์ เงินลงทุนรวม 40,100 ล้านบาท